EkBass/fiwiki-20250220-pages-articles huggingface dataset:
Heinäsilmiö

Heinäsilmiö (Sisyrinchium angustifolium) on kurjenmiekkakasvien heimoon ja silmiöiden sukuun kuuluva kasvilaji.Suomen Lajitietokeskus: Heinäsilmiö – Sisyrinchium angustifolium Viitattu 14.12.2021. == Ulkonäkö ja koko == Heinäsilmiö on monivuotinen, maavarrellinen ruohokasvi, joka kasvaa tavallisesti 15–50 senttimetrin korkuiseksi. 2–4 millimetrin levyinen varsi on leveäsiivekkeinen, tavallisesti haarautunut. Kasvin lehdet ovat 2–6 millimetrin levyisiä. Heinäsilmiön kukassa on kuusi sinistä, teräväkärkistä 7–10 millimetrin levyistä lehtisuonellista terälehteä. Terälehtien sävy tummenee kohti kukan keltaista keskustaa. == Levinneisyys ja elinympäristö == Heinäsilmiö kasvaa luonnonvaraisena itäisessä Kanadassa sekä Yhdysvaltain Texasin ja Minnesotan osavaltioissa kosteilla niityillä, avoimissa metsissä ja rannoilla. Yhdysvaltain itäosissa laji on sukunsa yleisin edustaja; sitä kasvatetaan myös koristekasvina. == Kuvia == Image:Sisyrinchium angustifolium blue-eyed grass stream.jpg|Kukat, varsi ja lehdet. Image:Sisyrinchium angustifolium02.jpg|Useita kukkia ruohon seassa. Image:Sisyrinchium angustifolium bud fruit.jpg|Avautumaton kukkanuppu ja kehittymättömiä hedelmiä. Image:Sisyrinchium angustifolium blue-eyed grass close.jpg|Lähikuva kukasta. BlueEyedGrass.jpg|Kukka == Lähteet == Luokka:Silmiöt
Shamal (tuuli)

Shamal (, ’pohjoinen’) on hiekkamyrsky Irakissa, Persianlahdella ja Arabian niemimaalla. Shamal puhaltaa yleensä kesäisin, mutta joskus myös talvella. Shamal puhaltaa pohjoisemmasta, ei eteläisemmästä suunnasta. Shamal saattaa esiintyä muutaman kerran vuodessa. Talvinen shamal puhaltaa Persianlahdella joulu-helmikuussa 2-3 kertaa kuussa, 1-2 päivän ajan yleensä. Shamal kestää yleensä 3-5 päivää. Nämä hiekkamyrskyt saattavat puhaltaa 70 km/h. Monesti Irakin shamalissa Arabian niemimaalla on korkeapaine, Iranissa-Persianlahdesta itään on matalapaine. Shamalit voivat tukkia hiekalla teitä ja aiheuttaa lentojen peruuntumisia. Hiekkamyrsky aiheuttaa Irakissa myös sairaalakäyntejä hengitystieongelmien takia. Shamal voi ulottua Somaliaan ja Intiaan asti. Joidenkin tutkimusten mukaan shamal voi vaikuttaa jopa Intian kesämonsuunin sateeseen. == Lähteet == Luokka:Luonnonilmiöt Luokka:Irakin maantiede
Juovasilmiö

Juovasilmiö (Sisyrinchium striatum) on kurjenmiekkakasvien heimoon ja silmiöiden sukuun kuuluva kasvilaji. == Ulkonäkö ja koko == Juovasilmiö on ainavihanta, monivuotinen ruohokasvi, joka voi saavuttaa 70–90 senttimetrin korkeuden. Kasvin pystyssä varressa on harmaanvihreiden, miekkamaisten vuorottaisten lehtien muodostamia rykelmiä. Juovasilmiö kukkii toukokuusta kesäkuuhun; kuppimaiset, kermanvalkoiset kukat kasvavat terttuina varsien latvoissa. Kukissa on kuusi terälehteä ja kullanvärinen keskus. == Levinneisyys ja elinympäristö == Juovasilmiö kasvaa luonnonvaraisena Argentiinassa ja Chilessä. Sitä esiintyy vuoristojen ruohotasangoilla, avoimissa metsissä ja niityillä. == Lähteet == Luokka:Silmiöt
Sandöträsket

Sandöträsket on noin 92 hehtaarin laajuinen järvi Hangossa. Sen keskisyvyys on vain 80 senttimetriä, syvimmät kohdat sijaitsevat järven länsiosassa. Vesimäärältään Sandöträsket on vähäinen, sen vesitilavuus on noin 735 000 kuutiometriä. Järven etäisyys Hangon keskustasta on noin 12 kilometriä itäkoilliseen. Sandöträsket kuuluu Saaristomeren rannikkoalueen päävesistöön. == Lähteet == Luokka:Hangon järvet
Skogbyträsket

Skogbyträsket on noin 21 hehtaarin laajuinen järvi Hangon ja Raaseporin rajalla. Etäisyys Hangon keskustasta on noin 19 kilometriä koilliseen ja Tammisaaresta noin 12 kilometriä länsilounaaseen. Skogbyträsket kuuluu Saaristomeren rannikkoalueen päävesistöön. == Lähteet == Luokka:Hangon järvet Luokka:Raaseporin järvet
Gheorghe Asachi

Gheorghe Asachi, myös Asaki t. Asaky, (1788−1869) oli romanialainen isänmaanystävä ja kirjailija. Hän opiskeli ulkomailla ja alkoi kotiin palattuaan työskennellä romanian kielen ja kansallistunnon kohottamiseksi. Hän perusti Romaniaan ensimmäisen kirjapainon, maan ensimmäisen sanomalehden ja uudisti opetusolot. Asachi on kirjoittanut lyyrisiä runoja ja kääntänyt eurooppalaisten kielien kirjallisuutta.Asaky, Gheorghe, Tietosanakirja osa 1, palsta 615, Tietosanakirja Osakeyhtiö 1909 (Projekt Runeberg) == Lähteet == ==Aiheesta muualla== Luokka:Romanialaiset kirjailijat Luokka:Vuonna 1788 syntyneet Luokka:Vuonna 1869 kuolleet
Roger Ascham

Roger Ascham (1515 − 1568) oli englantilainen humoristi ja kirjailija, Maria Stuartin ja Elisabetin kirjuri sekä englannin kirjakielen varhaisimpia kehittäjiä. Ascham on kirjoittanut muun muassa kasvatusopillisen teoksen The Scholemaster, joka käsittelee pääasiallisesti latinan kielen opettamista.Ascham, Roger, Tietosanakirja osa 1, palsta 617, Tietosanakirja Osakeyhtiö 1909 (Projekt Runeberg) Hän kirjoitti sen Richard Sackvillen pyynnöstä. Sackvillella oli itsellään ikäviä kokemuksia opettajasta, ja hän toivoi kahden poikansa vuoksi, että Ascham kirjoittaisi kirjan opettamisesta. Kirja ilmestyi painettuna vasta Aschamin kuoleman jälkeen.1911 Encyclopædia Britannica/Ascham, Roger, Wikisource == Lähteet == ==Aiheesta muualla== * The Scholemaster Projekt Gutenbergissa Luokka:Englantilaiset kirjailijat Luokka:Vuonna 1515 syntyneet Luokka:Vuonna 1568 kuolleet
Österfjärden

Österfjärden on noin 11 hehtaarin laajuinen glojärvi Hangossa kuutisen kilometriä kaupungin keskustasta itään. Österfjärdenin länsipuolella sijaitsee Västerfjärden, joka ei vielä ole kuroutunut Suomenlahdesta erilleen. Österfjärden luetaan Hankoniemen etelälahtiin, jotka ovat suurelta osin hiekkarantaisia ja -pohjaisia. Alueella elää osin uhanalaisia hyönteis-, lintu- ja kasvilajeja, kuten hopeajuovakoisa, suoneidonvaippa ja lännenmaltsa. == Lähteet == Luokka:Hangon järvet
Oszkár Asbóth

Oszkár Asbóth (1852−1920Asbóth Oszkár, Tietosanakirja osa 11, Täydennysosa, palsta 85, Tietosanakirja Osakeyhtiö 1922 (Projekt Runeberg)) oli unkarilainen kielentutkija, vuodesta 1880 dosentti ja vuodesta 1892 professori Budapestin yliopistossa. Asbóth julkaisi slaavilaisen kielitieteen alalta joukon tutkimuksia, joista erikoisesti ansaitsevat huomiota ne, jotka käsittelevät unkarin kielen slaavilaisperäisiä lainasanoja. Nämä tutkielmat ovat ilmestyneet Unkarin tiedeakatemian julkaisuissa. Asbóthin oivallisen Venäjän kieliopin on Joos. J. Mikkola sovittanut suomeksi (1897).Asbóth Oszkár, Tietosanakirja osa 1, palsta 616, Tietosanakirja Osakeyhtiö 1909 (Projekt Runeberg) == Lähteet == Luokka:Unkarilaiset kielitieteilijät Luokka:Unkarilaiset professorit Luokka:Vuonna 1852 syntyneet Luokka:Vuonna 1920 kuolleet
Asachi

Asachi on romanialainen sukunimi muun muassa seuraavilla henkilöillä: *Elena Asachi (1789–1877), itävaltalais-romanialainen laulaja ja pianisti * Gheorghe Asachi (1788−1869), romanialainen kirjailija Luokka:Luettelot henkilöistä sukunimen mukaan
Kaisu Heikkilä

Kaisu Marjatta Heikkilä (o.s. Lehti, 2. joulukuuta 1918 Tampere – 16. marraskuuta 2002 Tampere) oli suomalainen muotisuunnittelija ja vaatetusalan yrittäjä. Hän perusti vuosina 1952–1992 toimineen tamperelaisen leninkivalmistajan Kaisu Heikkilä Oy:n. Kaisu Heikkilän äiti Hilja Lehti (1888–1952) perusti Tampereelle 1920-luvulla Naisten Pukukeskuksen. Myös perheen isä Tuomas Lehti oli yrittäjä, joka kahden muun liikemiehen kanssa oli perustanut nykyisin Kiilto Oy:nä tunnetun kemiantehtaan. Hän auttoi vaimoaan muun muassa ulkomaisten leninkikankaiden ja valmisvaatteiden hankinnassa. Perheen viidestä lapsesta nuorin Kaisu kävi Tampereen tyttölyseota ja somisti jo kouluaikoina äitinsä vaatetustehtaan näyteikkunoita. Ylioppilaaksi päästyään hän opiskeli ensin Jyväskylän opettajakorkeakoulussa ja sitten kauppakorkeakoulussa Helsingissä, jossa hän osallistui myös Helsingin Leikkuuopiston vaatetusalan kursseille. Kesällä 1942 Kaisu Lehti kihlautui jatkosodassa palvelleen upseerin Kauko Heikkilän kanssa. Heidän esikoispoikansa Markku syntyi 1944. Rauhan tultua Kauko Heikkilä suoritti ekonomitutkinnon ja pääsi puolisonsa tavoin vaatetusalan töihin, tamperelaiselle Ruuskasen pukutehtaalle. Äitinsä Hilja Lehden kuoltua vuonna 1952 Kaisu Heikkilä otti vastuun perheen yrityksestä. Naisten Pukukeskuksen rinnalle perustettiin Kaisu Heikkilä Oy, jonka hallinto- ja talousjohtajaksi myös puoliso Kauko pian siirtyi. Myöhemmin hän oli yrityksen toimitusjohtajana. Yritys teki sekä haute couture -tyylistä ateljeeompelua että valmisvaatteita tehtaassa. 1960-luvun keskivaiheilla valmisvaatetuotanto alkoi muodostua niistä tärkeämmäksi. Yritykselle valmistui uusi tehdas pienteollisuustaloon Tampereen Kalevantielle. Samalla yrityksen vientitoiminta alkoi vilkastua niin, että 1970-luvun alkuvuosina jo 70 prosenttia Kaisu Heikkilän yritysten tuotannosta meni Suomen ulkopuolelle, erityisesti Ruotsiin, Norjaan, Saksan liittotasavaltaan ja Neuvostoliittoon. Kaisu ja Kauko Heikkilän tytär Marjatta Heikkilä-Rastas toimi 1970-luvulla yrityksen vaatesuunnittelijana. Kaisu Heikkilän yritysten toiminta päättyi monien muiden vaatealan yritysten tavoin Neuvostoliiton hajoamisen, idänkaupan loppumisen ja Suomen 1990-luvun alun laman myötä vuonna 1992. Vuonna 1953 Kaisu Heikkilä oli perustamassa kansainvälisen naisjärjestön Soroptimist International toimintaa Tampereella, jonne syntyi järjestön toinen Suomessa sijaitseva klubi. Hän toimi myös Sydännaiset- ja Kadettiupseerien rouvat -yhdistyksissä, rotarinaisten Inner Wheelissä sekä Sotilaskotiyhdistyksessä. ==Lähteet== ==Kirjallisuutta== * Heikkilä-Rastas, Marjatta: Muodin vai muodon vuoksi? Couturemuodin ja muotoilun vaikutukset Kaisu Heikkilä Oy:ssä 1950-luvulta 1980-luvun alkuun suunnittelijan näkökulmasta, Ilmari Design Publications, 2003. ISBN 951-558-126-5. Luokka:Vuonna 1918 syntyneet Luokka:Vuonna 2002 kuolleet Luokka:Suomalaiset yrittäjät Luokka:Suomalaiset muotisuunnittelijat Luokka:Suomalaiset muotialan vaikuttajat Luokka:Vaatemerkit
Parasite (vuoden 2019 elokuva)

Parasite (, ) on vuonna 2019 ensi-iltansa saanut eteläkorealainen mustan huumorin sävyttämä jännityselokuva, jonka on ohjannut Bong Joon-ho. Hän myös käsikirjoitti elokuvan yhdessä Han Jin-wonin kanssa. Sen pääosia esittävät Song Kang-ho, Lee Sun-kyun, Cho Yeo-jeong, Choi Woo-shik ja Park So-dam. Elokuva kertoo köyhästä perheestä, joka soluttautuu rikkaan perheen palvelusväeksi. Parasite sai ensi-iltansa 21. toukokuuta 2019 Cannesin elokuvajuhlilla, missä se voitti Kultaisen palmun tuomariston yksimielisellä päätöksellä. Elokuva voitti neljä Oscar-palkintoa vuoden 2020 gaalassa parhaasta elokuvasta, ohjauksesta, alkuperäiskäsikirjoituksesta ja kansainvälisestä elokuvasta. Siitä tuli ensimmäinen ei-englanninkielinen elokuva, joka on voittanut parhaan elokuvan palkinnon. Golden Globe 2020 -gaalassa se voitti parhaan vieraskielisen elokuvan palkinnon, ja Bafta- gaalassa se voitti parhaan ei-englanninkielisen elokuvan ja parhaan alkuperäiskäsikirjoituksen palkinnot. Oscar-voiton jälkeen, useita kuukausia julkaisunsa jälkeen, elokuva keräsi suosiota ympäri maailmaa. Suomessa elokuva keräsi vajaat 180 000 katsojaa ja nousi kaikkien aikojen katsotuimmaksi korealaiseksi elokuvaksi ja toiseksi katsotuimmaksi aasialaiseksi elokuvaksi Hiipivä tiikeri, piilotettu lohikäärme -elokuvan (2000) jälkeen. == Rooleissa == == Arvosteluja == Helsingin Sanomat Veli-Pekka Lehtonen Episodi Tero Heikkinen Metacritic 96/100 https://www.metacritic.com/movie/parasite Muropaketti Tuukka Hämäläinen Rotten Tomatoes 99% https://www.rottentomatoes.com/m/parasite_2019 V2 Jari Tapani Peltonen Hufvudstadsbladet Sara Ehnholm Hielm == Lähteet == Luokka:Vuoden 2019 elokuvat Luokka:Jännityselokuvat Luokka:Mustan komedian elokuvat Luokka:Eteläkorealaiset elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:BAFTA Film Award -palkitut elokuvat Luokka:Elokuvat köyhyydestä
Ana María Hernández Salgar

Ana María Hernández Salgar (1972) on kolumbialainen akateemikko ja poliittinen vaikuttaja kansainvälisten suhteiden alalla. Hän on myös kansainvälisten suhteiden, politiikan ja yhteistyön osaston johtaja Alexander von Humboldt Biological Resources Research Institutessa. Toukokuussa 2019 hänet valittiin Robert ”Bob” Watsonin tilalle puheenjohtajaksi IPBES:iin, joka on Hallitustenvälisen ilmastonmuutospaneeli IPCC:n rinnakkaisjärjestö. Samana vuonna RCN Radio -radioasema teki Hernándezista haastattelun, jonka keskustelun aiheena oli toukokuussa julkaistu IPBES:n ympäristön monimuotoisuutta ja uhkia käsittelevä Global Assessement on Biodiversity and Ecosystem Services -arviointiraportti.. == Lähteet == == Aiheesta muualla == *IPBES:in organisaatio Luokka:Vuonna 1972 syntyneet Luokka:Kolumbialaiset henkilöt Luokka:Elävät henkilöt
Nanna Blondell

Nanna Terese Blondell (s. 6. elokuuta 1986) on ruotsalainen näyttelijä. Hän on käynyt Tukholman draamakorkeakoulun ja asuu Tukholmassa miehensä ja tyttärensä kanssa. == Elokuvat == * 2021 Omerta 6/12 * 2021 Black Widow * 2019 Sisters In Arms Snipe * 2014 Summerhouse == Lyhytelokuvat == * 2017 Pom Pom Club Lucky * 2014 Ghettoswedish Aisato * 2014 Audition Cassandra * 2013 Hot Chicks Nadja * 2012 Player Klara * 2011 Alldeles Nyss == Televisio == * 2022 House of the Dragon Laena Velaryon * 2022 Partisan Mildred * 2019 Ture Sventon Petra * 2019 The Twin Mary * 2018 Sisäpiiri (Den Inre Cirkeln) Lena Nilsdotter * 2018 Immortality Sha Dishi * 2017 Hassel Eira Lindhe * 2017 Finaste Familjen Miranda * 2017 Ø Sarah / Maggie * 2015 Boys Ellie * 2014 Viva Hate Susanne * 2014 Pinjata * 2013 Real Humans Yuma S02 * 2013 Klagosång på möllevången * 2013 Läder * 2011 Irene Huss: Protected by Shadows Maria * 2007 Andra Avenyn Olga Svensson * 2007 Beck: Det tysta skriket (Hiljainen huuto) Muriel Santander * 2005 Rosan elämää (Livet enligt Rosa) Blenda Lähde: == Lähteet == == Aiheesta muualla == * * Luokka:Ruotsalaiset näyttelijät Luokka:Vuonna 1986 syntyneet Luokka:Elävät henkilöt
Norjan ilmatieteen laitos

Norjan ilmatieteen laitos (, ; lyhenne MET Norway, verkkosivusta met.no) on Norjassa ilma- ja meritieteen alalla toimiva valtionlaitos. Se tuottaa operatiivisesti sääennustuspalvelua sekä sää- ja ilmastohavaintoja, tekee tuotekehitystä ja tieteellistä tutkimustyötä. Laitos on perustettu vuonna 1866. Päätoimipiste on Oslossa, aluekeskukset Bergenissä ja Tromsössä. Hallinnollisesti MET Norway on Norjan ilmasto- ja ympäristöministeriön alainen laitos. Sen palveluksessa on runsas 400 henkilöä, joista tutkijoita on yli 110. Yhteistyössä Norjan yleiradioyhtiö NRK:n (Norsk Rikskringkasting) kanssa Norjan ilmatieteen laitos ylläpitää kattavaa Yr-sääpalvelusivustoa (yr.no). Helsingin Sanomien tammikuussa 2019 raportoimassa vertailussa, sanomalehden suosituksi mainitseman Yr-palvelun lämpötilaennuste Helsinkiin ja Tampereelle oli valitulla vuoden 2018 lopun tarkastelujaksolla hieman Suomen Ilmatieteen laitoksen ja sääpalveluyritys Forecan ennusteita tarkempi. Norjan ilmatieteen laitos käyttää sää- ja meriennusteiden laskemiseksi ja muihin tarpeisiinsa kahden eri supertietokonekeskuksen resursseja. Nämä ovat Linköpingin yliopiston yhteydessä sijaitsevan Ruotsin kansallinen supertietokonekeskus ja Norjan teknis-luonnontieteellisen yliopiston yhteydessä sijaitseva supertietokonekeskus. ==Lähteet== ==Aiheesta muualla== Luokka:Norjan tutkimuslaitokset Luokka:Kansalliset ilmatieteelliset laitokset
Eyvind Alnæs

Eyvind Alnæs (29. huhtikuuta 1872 Fredrikstad – 24. joulukuuta 1932 Oslo) oli norjalainen säveltäjä ja urkuri.Eyvind Alnæs Hyperion RecordsEyvind Alnæs Norsk biografisk leksikon Alnæs aloitti musiikin opiskelun silloisessa Kristianiassa. Hän jatkoi sitä Carl Reinecken sävellysopissa Leipzigissa. Vuonna 1896 hän sai ensimmäisen sinfoniansa kantaesityksen jälkeen stipendin, jonka turvin pääsi opiskelemaan sävellystä Julius Ruthardtin johdolla Berliiniin. Berliinissä vietetyn ajan tuloksena syntyi esimerkiksi orkesteriteos Variations symphoniques (1898). Leipzigissa järjestettiin Alnæsin orkesterimusiikin konsertti vuonna 1900. Alnæsista tuli merkittävä vaikuttaja Kristianian (sittemmin Oslon) musiikkielämässä 1900-luvun alussa. Hän työskenteli 37 vuoden ajan urkurina useissa kirkoissa, lopuksi Oslon tuomiokirkossa. Hän toimi myös kuoronjohtajana, Norjan säveltäjäliiton puheenjohtajana ja TONO:n johtokunnan jäsenenä. Lisäksi hän työskenteli pianistina ja säestäjänä. Hän julkaisi pianon- ja urkujensoiton metodikirjallisuutta ja musiikkikokoelmia käytännön tarkoituksiin. Alnæs sai vuonna 1922 kultaisen Kuninkaan ansiomitalin. Vuonna 1932 hänestä tehtiin Pyhän Olavin ritarikunnan ensimmäisen luokan ritari ja hän sai kansallisen laulajajärjestön kunniamerkin. Alnæsin 45:stä opuksesta 24 on laulukokoelmia. Hänen tuotantoonsa kuitenkin kuuluu monia teoksia vailla opusnumeroa. Alnæsista tuli yksi Skandinavian esitetyimmistä liedsäveltäjistä. Hänen tuotannossaan tärkeässä asemassa on myös pianomusiikki, enimmäkseen pianolle sävelletyt runolliset miniatyyrit. Muuhun tuotantoon kuuluu kamari- ja kuoromusiikkia. Vuoden 1900 jälkeiseltä ajalta ainoat Alnæsin suurimuotoiset teokset ovat konsertto pianolle ja orkesterille sekä toinen sinfonia. Alnæs oli kesäkuusta 1903 naimisissa Emilie Thornen (1882–1976) kanssa. Vastarintanainen Lise Børsum oli Alnæsin tytärLise Børsum Norsk biografisk leksikon ja kirjailija Finn Alnæs lapsenlapsi.Finn Alnæs Norsk biografisk leksikon Alnæsin hauta on Vestre gravlundissa. == Lähteet == == Aiheesta muualla == * IMSLP: nuotteja Luokka:Norjalaiset säveltäjät Luokka:Norjalaiset urkurit Luokka:Vuonna 1872 syntyneet Luokka:Vuonna 1932 kuolleet
SB Hirvensalo

SB Hirvensalo on turkulainen salibandyn erikoisseura, joka kuuluu Hirvensalon Heittoon. Kaudella 2021-2022 seurassa oli 101 lisenssipelaajaa.. Kaudella 2022-2023 miesten edustusjoukkue pelaa 2. divisioonassa ja M2-joukkue 5. divisioonassa. Pojissa on joukkueet ikäluokissa P16, P18 ja P22. Tytöissä ei ole joukkueita. Lisäksi seuralla on aikuisten harrasteryhmiä. ==Lähteet== Luokka:Suomalaiset salibandyseurat
Tarare (ooppera)

Tarare on Antonio Salierin prologin ja viisi näytöstä sisältävä ooppera, joka kantaesitettiin Pariisin oopperassa 8. kesäkuuta 1787.Tarare di Salieri ItalianOpera Teoksen nuotit julkaisi alun perin Imbault ja modernin edition vuonna 1978 G. Henle Verlag.Trombone: Its History and Music, 1697-1811, s. 243 D. M. Guion Itämaisaiheisessa teoksessa Pierre Beaumarchais'n laatimaan ranskankieliseenTarare | Opera by Salieri Britannica librettoon on sekä komedian että draaman aineksia.Salieri: Tarare Gramophone Tarare on ainoa ooppera, johon Beaumarchais kirjoitti libreton; tunnetumpi hän on Figaron häiden libreton pohjalla olleen näytelmän kirjoittajana.Salieri: Tarare — Mozart’s infamous rival is still less memorable Financial Times Alun perin Beaumarchais tarjosi librettoa Christoph Willibald Gluckille, mutta tämä ei terveytensä heikennyttyä enää kyennyt uuden oopperan säveltämiseen, joten hänen suosituksestaan sävellysideaa tarjottiin Salierille. Tararen kantaesitys osoittautui menestykseksi. Menestys jäi kuitenkin vain yhden tai kauden mittaiseksi, sillä sittemmin teos oli unohdettuna lähes kahden vuosisadan ajan. Tarare ei sisällä perinteistä resitatiivin ja aarian vaihtelua vaan teos on yhtenäisemmin etenevä. Teoksen pohjalta Salieri kehitti Wieniä varten Lorenzo da Ponten italiankieliseen librettoon Axur, re d'Ormus -nimisen uuden version. Hän sävelsi siihen materiaalia uudelleen perinteisemmin tavoin. == Nykyaikaiset esitykset ja levytykset == Vuonna 1988 Schwetzingenin festivaalilla esitettiin Jean-Louis Martinotyn lavastuksella ja Jean-Claude Malgoiren johdolla Tararen tulkinta, jonka on julkaissut DVD:nä Arthaus Musik. Tässä esityksessä oopperan miespuolisen sankari Tararen roolissa on Howard Crook. Muissa rooleissa ovat Eberhard Lorenz (pääeunukki Calpigi), Anna Caleb (Spinette), Zehava Gal (Astasie), Nicolas Rivenq (ylipappi Arthénée) ja Jean-Philippe Lafont (sulttaani Atar). Vuonna 2019 Aparté-levymerkillä julkaistiin uusi tulkinta Tararesta. Kyse oli Les Talens Lyriquesin ja Centre de musique baroque de Versaillesin yhteistuotannosta. Kapellimestarina on Christophe Rousset ja rooleissa muiden muassa Cyrille Dubois (Tarare), Jean-Sébastien Bou (Atar) sekä Karine Deshayes (Astasie).Salieri: Tarare Label Aparté Tararen toisen näytöksen alkusoiton levytti vuonna 2006 Thomas Feyn johtama Heidelbergin sinfoniaorkesteri Hänssler Classicille osana eri säveltäjien alkusoittokokoelmaa.Overtures - Thomas Fey AllMusic == Lähteet == == Aiheesta muualla == * IMSLP: nuotteja Luokka:Antonio Salierin teokset Luokka:1780-luvun musiikkiteokset Luokka:Ranskankieliset oopperat
Zecharias Frankel

Zecharias Frankel tai Zacharias Frankel (30. syyskuuta 1801 Praha – 13. helmikuuta 1875) oli saksanjuutalainen rabbi, teologi ja historioitsija. Häntä pidetään konservatiivisen juutalaisuuden perustajana.Illman & Harviainen: Juutalaisten historia, s. 87. Gaudeamus, 1987. Frankelin aloittama juutalaisuuden suuntaus, jota hän kutsui positiivis-historialliseksi juutalaisuudeksi, oli vastapaino hänen vastustamalleen reformijuutalaisuudelle, mutta hän erottui myös reformiliikettä vastustavista ortodoksijuutalaisista. Ortodokseja enemmän hän antoi painoarvoa tieteelle ja oli avoimempi juutalaisuuden harjoittamisen kehittymiselle aikansa kulttuuria vastaavammaksi, mutta vastusti reformien suorittamia uudistamistapoja. Uskonnollisen oppineisuutensa lisäksi Frankel hankki sekulaarin koulutuksen Budapestin yliopistosta. == Lähteet == Luokka:Vuonna 1801 syntyneet Luokka:Vuonna 1875 kuolleet Luokka:Saksalaiset teologit Luokka:Saksalaiset rabbit Luokka:Saksalaiset historioitsijat
Tropical Cocktail

Tropical Cocktail on Tommi Liimatan toinen studioalbumi vuodelta 2006. Levyllä soittaa kaksi yhtyettä, Plastic Eske Band sekä The Test Pressings, joiden lisäksi Liimatta esittää kaksi kappaletta soolona. The Test Pressings soitti levyn julkaisun yhteydessä lyhyen kiertueen. == Kappaleet == # # # # # # # # # # # # # # == Kokoonpanot == === Plastic Eske Band === * Tommi Liimatta – laulu, kitara; kazoo (1), urut (4) * Tuomas Talvensaari – basso * Teemu Eskelinen – rummut, taustalaulu; laulu (14) sekä * Johnny Pallari – soolokitara (1, 7, 10) * Tomi Krutsin – lyömäsoittimet (4), vihellys (6), taustalaulu (8) * Marko Kantola – urut (10) === The Test Pressings === * Tommi Liimatta – laulu, kitara * Marko Kantola – basso, taustalaulu * Janne Hast – kosketinsoittimet, trumpetti, Qchord (3), theremin (9) * Tomi Krutsin – rummut == Tuotanto == * Jani Viitanen – studiotekniikka ja miksaus * Pauli Saastamoinen – masterointi * Tommi Liimatta – vesiväri ja tussi * Sammeli Heikkinen – laiturikuva * Tomi Krutsin – muut valokuvat * Japa Mattila, Tommi Liimatta ja Tomi Krutsin – taitto == Arvostelut == * Soundi: * Aamulehti: * Rumba: == Lähteet == == Aiheesta muualla == * Tropical Cocktail discogs.com -sivustolla Luokka:Tommi Liimatan albumit Luokka:Vuoden 2006 albumit
Avanguardia Nazionale

Avanguardia Nazionale (AN) oli Italiassa vuonna 1960 perustettu uusfasistinen järjestö. Se on yksi maan historian tunnetuimmista uusfasistisista järjestöistä. Kuten Ordine Nuovo, se muodostettiin, koska sen perustajan Stefano Delle Chiaien (1936–2019) mielestä Italian sosiaalinen liike (MSI) oli liian läheisessä yhteistyössä kuolemaa tekevän demokratian kanssa.Zavoli s. 24 AN jäi ilman johtoa ja hajosi tilapäisesti, kun Delle Chiaie 21. joulukuuta 1969 katsoi parhaaksi paeta Etelä-Amerikkaan, koska hänet oli kutsuttu kuultavaksi 12. joulukuuta tapahtuneen Piazza Fontanan pommi-iskun johdosta.Cardini, s. 274 Zavoli s. 65-66 Hänet pidätettiin vasta 23. maaliskuuta 1987 Caracasissa.Cardini, s. 279 Jo vuoden 1970 lopussa AN oli kuitenkin jälleen toimintakunnossa ja osallistui 7. joulukuuta Junio Valerio Borghesen johtamaan vallankaappausyritykseen. Tähän täysin epäonnistuneeseen operaatioon, joka tunnetaan nimellä ”Golpe Borghese”, osallistui useita uusfasistisia järjestöjä, Borghesen johtaman Fronte Nazionalen lisäksi AN, Ordine Nuovo ja Europa civiltà. Zavoli s. 129 Kun Ordine Nuovo oli julistettu laittomaksi vuonna 1973, joutui Avanguardia Nazionale vuorostaan syytteeseen samasta rikoksesta, yrityksestä herättää henkiin Italian Kansallinen fasistipuolue. Vuoden 1975 syyskuussa salaisesti Italiassa tilapäisesti oleskeleva Delle Chiaie tapasi useita oman järjestönsä ja Ordine Nuovon jäseniä. Kokoukseen osallistuivat muiden muassa Avanguardia Nazionalen uusi puheenjohtaja Adriano Tilgher ja Ordine Nuovon sotilaallisten toimien johtaja Pier Luigi Concutelli. Kokouksen tarkoituksena oli selvittää miten tehtäisiin yhteistyössä hyökkäys valtiota vastaan, ja sen seurauksena murhattiin Concutellin toimesta Roomassa syyttäjä Vittorio Occorsio 10. heinäkuuta 1976. Zavoli s. 162 Kokouksen tuloksena syntyi uusi fasistinen terrorijärjestö Ordine nero ja perustettiin salaisia koulutusleirejä, joissa oli tarkoitus tehdä nuorista uusfasisteista taistelukelpoisia. Leirien ohjelmassa oli muun muassa aseiden ja pommien käsittelyä, lähitaistelua ja sissisodan taktiikkaa.Zavoli s. 24-25, 181 Avanguardia Nazionale lakkautettiin virallisesti vuonna 1976 oikeuden päätöksellä. Entiset Brescian jaoston jäsenet ovat 2010-luvulla yrittäneet herättää järjestöä henkiin mutta eivät ole saaneet aikaan juuri muuta kuin nostalgisia jälleentapaamisia paikallisissa ravintoloissa. == Lähteet == * * === Viitteet === Luokka:Italian historia Luokka:Terrorismi Luokka:Poliittinen väkivalta Luokka:Äärioikeistolaiset terroristijärjestöt
Théodore Aubanel

Joseph Marie Jean Baptiste Théodore Aubanel, Teoudor Aubanèu, (1829 Avignon, Ranska − 1886 Avignon, RanskaAubanel, Théodore, Cerl.org, viitattu 15.1.2020) oli ranskalainen, uusprovencelainen runoilija, Félibrige-liiton perustajiaThéodore Aubanel, Avignon-et-provence.com viitattu 14.1.2020 yhdessä Frédéric Mistralin ja Joseph Roumanillen kanssa ja sen keskeisiä jäseniä. Hänen rakkausrunojensa kokoelma La miougrano entraduberto paljasti hänet aidoksi lyyrikoksi, jonka kaipauksen tuskan alla roihusi liekki. Runojen kuvat ovat varsin osuvia ja värikkäitä. Runojen ohella hän kirjoitti myös näytelmiä.Aubanel Théodore, Tietosanakirja osa 1, palsta 698, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset runoilijat Luokka:Ranskalaiset näytelmäkirjailijat Luokka:Vuonna 1829 syntyneet Luokka:Vuonna 1886 kuolleet
Adam Asnyk

Adam Asnyk (1838−1897) oli puolalainen runoilija, myöhemmän romantiikan etevin edustaja Puolassa. Hänen runonsa, jotka usein ovat mietelyriikkaa, kuuluvat taiteellisen muotonsa puolesta Puolan kirjallisuuden parhaisiin. Asnykin historiallisista näytelmistä merkittävimpiä ovat Keijstut (aihe Liettuan muinaisuudesta) ja Cola di Rienzi sekä huvinäytelmä Bracia Lerche.Asnyk, Adam, Tietosanakirja osa 1, palsta 641, Tietosanakirja Osakeyhtiö 1909Adam Asnyk, Encyklopediateatru.pl, viitattu 14.1.2020 == Lähteet == ==Aiheesta muualla== * Adam Asnyk, Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, s. 33. Luokka:Puolalaiset runoilijat Luokka:Vuonna 1838 syntyneet Luokka:Vuonna 1897 kuolleet
Anton Aškerc

Anton Aškerc (9. tammikuuta 1856 – 10. kesäkuuta 1912Aškerc, Anton, Slovenska biografija, viitattu 14.1.2020) oli slovenialainen runoilija. Hänet vihittiin 1881 katoliseksi papiksi, mutta hän joutui pian vakaumukselliseen ristiriitaan kirkon kanssa ja erosi pappisvirasta. Hänen teoksensa Balade in romance (1890), Lirske in epske poezije (1896), Nove poezije (1900) ja eepilliset runoelmat Zlatorog (1904) ja Primož Trubor (1905) ovat sekä muotonsa että voimakkaan sisällyksensä puolesta slovenialaisen kirjallisuuden parhaita.Anton Aškerc, Tietosanakirja osa 1, palsta 639, Tietosanakirja Osakeyhtiö 1909 == Lähteet == ==Aiheesta muualla== Luokka:Slovenialaiset runoilijat Luokka:Vuonna 1856 syntyneet Luokka:Vuonna 1912 kuolleet
Japa Mattila

Jari Johannes "Japa" Mattila on suomalainen kitaristi joka on soittanut yhtyeissä Badding Rockers, Kulkukoirat ja Jani & Jetsetters.https://www.discogs.com/artist/4727330-Jari-Mattila-3 == Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset kitaristit
Afrikanpikkukalastaja

Afrikanpikkukalastaja (Ispidina picta) on kuningaskalastajiin kuuluva lintulaji. Lajia tavataan laajalta alueelta Afrikasta. ==Koko ja ulkonäkö== Afrikanpikkukalastaja on pienikokoinen lintu ja voi kasvaa 11-13 cm pitkäksi. Sukupuolet muistuttavat toisiaan ulkonäöltään. Pää afrikapikkukalastajalla on ruiskehtavan oranssi ja sivuilla takaosassa on violetti laikku. Lajin päälaki on musta ja päälaen hyöhenissä on siniset kärjet ja päälaki näyttää tumman siniseltä. Siivet ja selkä ovat väriltään kirkkaan kiiltävän siniset. Linnun kurkku on valkoinen. Afrikanpikkukalastajan rinta ja vatsa ovat oranssit. Nokka on suurikokoinen, väriltään punaoranssi ja muistuttaa muodoltaan keihäänkärkeä. ==Levinneisyys ja elinympäristö== Afrikanpikkukalastajaa tavataan Saharan eteläpuoleisesta Afrikasta. Sen levinneisyysalue ulottuu Senegalista Etiopiaan ja etelään aina Etelä-Afrikkaan asti. Lounais-Afrikan kuivimmilta alueilta sitä ei tavata. Lajin elinympäristöä ovat metsät, suotmetsät ja pensaikot ja tiheiköt. Usein sitä tavataan vesialueiden läheltä, mutta se voi elää kaukanakin niistä. Linnun ravitoa ovat hyönteiset ja niiden toukat sekä hämähäkit. Afrikapikkakalastajat liikkuvat yleensä yksinään. Laji pesii jokien rantatörmiin. ==Lähteet== Luokka:Kuningaskalastajat
Oranssimeriahven

Oranssimeriahven (Cephalopholis fulva) on meriahventen (Serranidae) heimoon kuuluva merivesissä elävä kalalaji, jota pidetään myös akvaariossa. == Koko ja ulkonäkö == Oranssimeriahvenen tavanomainen pituus on noin 40 senttimetriä. Suurin tavattu yksilö oli 44 senttimetriä pitkä koiras. Kyljet ja vatsa ovat vaaleat ja evät ja pyrstö harmaat. Selkäevässä on 9 piikkiruotoa ja 14–16 nivelruotoa, peräevässä kolme piikkiruotoa ja yhdeksän nivelruotoa. == Levinneisyys ja elinympäristö == Oranssimeriahventa tavataan laajalta alueelta Pohjois- ja Etelä-Amerikasta. Lajin elinympäristöä ovat koralliriutat korkeintaan 150 metrin syvyydessä. Kansainvälinen luonnonsuojeluliitto IUCN on luokitellut oranssimeriahvenen elinvoimaiseksi lajiksi. == Ravinto ja elintavat == Oranssimeriahven käyttää ravinnokseen pikkukaloja ja äyriäisiä. Laji viihtyy kirkkaissa vesissä koralliriuttojen läheisyydessä. Matalissa vesissä se piileskelee öisin luolissa tai koloissa. Oranssimeriahven saavuttaa sukukypsyyden keskimäärin 14,7 senttmetrin mittaisena. Laji kutee yleensä juuri ennen auringonlaskua. Yhden kudun aikana naaras munii noin 150 000–282 000 munaa, joiden läpimitta on 0,95 millimetriä. Oranssimeriahven voi elää korkeintaan 11 vuotta. == Lähteet == Luokka:Meriahvenet (alaheimo)
Pohjanpunaherukka

Pohjanpunaherukka (Ribes spicatum) on herukoiden sukuun kuuluva kasvilaji, jota esiintyy luonnonvaraisena myös Suomessa. == Ulkonäkö ja koko == Pohjanpunaherukka on tavallisesti 1–1,5 metrin korkuiseksi kasvava yksikotinen pensas, jonka kierteiset lehdet ovat melko pitkäruotisia. Tavallisesti 3–5 liuskaan jakautuneen hammaslaitaisen lehtilavan muoto vaihtelee; lehden alapinta on harmahtava. Yleensä karvaiset silmut ovat munanmuotoisia, suippoja ja teräväkärkisiä. Pohjanpunaherukka kukkii touko–kesäkuussa. Kukinto on useista pienikehäisistä, säteittäisistä ja viisiteräisistä kukista koostuva kapea terttu. Vihertävien kukkien halkaisija on noin viisi millimetriä. Terälehdet ovat pieniä, kielimäisiä; terälehtiä pidempi verhiö on kellomainen tai ratasmainen. Kukassa on viisi hedettä ja kaksi yhdislehtistä emiä. Kukasta kypsyvä hedelmä on tavallisesti punainen, joskus kalpea pohjusmarja. == Levinneisyys ja elinympäristö == Pohjanpunaherukka kasvaa kosteissa tai tuoreissa elinympäristöissä: lehdoissa, puronvarsilla ja rannoilla. Muista elinympäristöistä sitä voi tavata viljelykarkulaisena. Pohjanpunaherukka on ainoa Suomessa alkuperäisenä kasvava punaherukkalaji; muut, kuten lännenpunaherukka (Ribes rubrum), kartanonpunaherukka (Ribes × houghtonianum) ja hollanninpunaherukka (Ribes × pallidum) esiintyvät luonnossa ainoataan viljelyjäänteinä tai -karkulaisina. == Luokittelu == Pohjanpunaherukalla on kolme alalajia: * Lehtopunaherukka (Ribes spicatum subsp. spicatum) * Idänpunaherukka (Ribes spicatum subsp. hispidulum) * Lapinpunaherukka (Ribes spicatum subsp. lapponicum) == Lähteet == * LuontoPortti: Pohjanpunaherukka (Ribes spicatum) === Viitteet === == Aiheesta muualla == * Pinkka, Lajintuntemuksen oppimisympäristö: Pohjanpunaherukka (Ribes spicatum) Luokka:Herukat
Punaherukka

Punaherukka tarkoittaa useita herukoiden (Ribes) sukuun kuuluvia pensaita, joilla on punaiset marjat. Yleisimmin nimitys viittaa lännenpunaherukkaan (Ribes rubrum), joka on tavallisin viljelty punaherukkalaji. Punaherukat eivät ole taksonominen ryhmä; mm. valkoherukka on lännenpunaherukan muunnos. Sen sijaan marjakasveina viljellyt lännenpunaherukka, alppipunaherukka, pohjanpunaherukka, kartanonpunaherukka ja hollanninpunaherukka muodostavat lajiryhmän (Ribes rubrum -ryhmä). == Aiheesta muualla == * Luokka:Herukat Luokka:Marjat
Sacrifice (Saxonin albumi)

Sacrifice on Saxonin 20. studioalbumi, joka julkaistiin 1. maaliskuuta 2013. == Kappalelista == # # # # # # # # # # === iTunes bonuskappale === # * === Bonuslevy === # # # # # == Kokoonpano == * Biff Byford - laulu * Paul Quinn - kitara * Doug Scarratt - kitara * Nibbs Carter - basso * Nigel Glockler - rummut == Arviot == * Imperiumi: 7/10Levyarvostelu: Saxon - Sacrifice Viitattu 30.10.2022. * Kaaoszine: 9/10Kaaoszine * Soundi: Soundi == Lähteet == == Aiheesta muualla == * * Luokka:Vuoden 2013 albumit Luokka:Saxonin albumit
Milstar

Milstar () on Yhdysvaltain ilmavoimien ylläpitämä sotilaallinen tietoliikennesatelliittien konstellaatio. Järjestämän tehtävänä on välittää Yhdysvaltain asevoimien tietoliikennettä suojatussa, häirintää kestävässä ja ydiniskusta selviytymiskykyisen maailmanlaajuisen satelliittijärjestelmän kautta. Konstellaation avaruusessa oleva osa koostuu viidestä geosynkronisella kiertoradalla kiertävästä satelliitista. Järjestelmää täydentää myöhemmin laukaistu Advanced EHF -konstellaatio, jonka satelliitit ovat taaksepäin yhteensopivia vanhempien Milstar-satelliittien kanssa. == Satelliitit == Milstar-konstellaatio koostuu viidestä käytössä olevasta tietoliikennesatelliitista, jotka kiertävät Maata geosynkronisella kiertoradalla. Satelliitit jakautuvat kahteen sukupolveen, joista ensimmäinen Milstar I on varustettu hitaammaan tietoliikennenopeuden lähetyslaitteilla, jonka 192 kanavaa kykenevät 75–2 400 bps tiedonsiirtonopeuksiin. Seuraavan Milstar II -sukupolven satelliitit on varustettu nopeammalla 32-kanavaisella tiedosiirtolaitteistolla, jonka siirtonopeudet ovat 4 800 bps – 1,544 Mbps. Milstar-konstellaation kuuluvuusalue rajoittuu 65 pohjoisen ja eteläisen leveysasteen väliselle alueelle konstellaation kiertoradoista johtuen. === Luettelo === Lähde: USA-tunnus Nimi Tuotantosarja Laukaisuaika (UTC) COSPAR- tunnus Kantoraketti Huomioita USA-99 DFS-1 Block I 1994-009A Titan 401A USA-115 DFS-2 Block I 1995-060A Titan 401A USA-143 DFS-3M Block II 1999-023A Titan 401B Laukaisu epäonnistui USA-157 DFS-4 Block II 2001-009A Titan 401B USA-164 DFS-5 Block II 2002-001A Titan 401B USA-169 DFS-6 Block II 2003-012A Titan 401B == Lähteet == == Aiheesta muualla == Luokka:Tietoliikennesatelliitit Luokka:Sotilaalliset satelliitit Luokka:Satelliittikonstellaatiot
Alicia Keysin diskografia

Tämä on laulaja Alicia Keysin diskografia. == Studioalbumit == * * * * * * * * * == Livealbumit == * * == Boksisetit == * Coffret 2 CD: Unplugged / The Diary Of Alicia Keys (2005) * Songs in A Minor / The Diary of Alicia Keys (2006) * The Platinum Collection (2010) * Unplugged / As i Am (2010) * The Collection (2011) * As I Am / The Element of Freedom (2013) * The Element of Freedom / Girl on Fire (2015) == Remixalbumit == * Remixed & Unplugged in A Minor (2002) * Remixed (2008) * As I Am: The Super Edition (2008) * Songs in A Minor – 10th Anniversary Edition (2011) * Girl on Fire: Australian Tour Edition (2013) * Songs in A Minor – 20th Anniversary Edition (2021) == EP:t == * Vault Playlist, Vol. 1 (2017) * Alicia: The Selects (2021) * Sweet Dreams (2021) == Singlet == Vuosi Single Lista Sijoitus Muuta Lähde 2001 ”Fallin’” Billboard Hot 100 1 2001 ”Fallin’” Hot R&B;/Hip-Hop Songs 1 2002 ”Brotha Part II” Angie Stone feat. Alicia Keys ja Eve 2002 ”A Woman’s Worth” 2002 ”How Come You Don’t Call Me” 2002 ”Gangsta Lovin’” Eve feat. Alicia Keys) 2002 ”Girlfriend” 2003 ”You Don’t Know My Name” Billboard Hot R&B;/Hip-Hop Songs 1 2004 ”If I Ain’t Got You” Billboard Hot R&B;/Hip-Hop Songs 1 2004 ”Diary” feat. Tony! Toni! Toné! 2004 ”Karma” 2004 ”My Boo” Billboard Hot 100 1 duetto Usherin kanssa 2004 ”My Boo” Hot R&B;/Hip-Hop Songs 1 2005 ”Unbreakable” 2006 ”Every Little Bit Hurts” 2006 ”Ghetto Story Chapter 2” Cham feat. Alicia Keys 2007 ”No One” Billboard Hot 100 1 2007 ”No One” Hot R&B;/Hip-Hop Songs 1 2008 ”Like You’ll Never See Me Again” 2008 ”Teenage Love Affair” 2008 ”Superwoman” 2008 ”Another Way to Die” duetto Jack Whiten kanssa 2009 ”Looking for Paradise” Billboard Hot Latin Songs 1 Alejandro Sanz feat. Alicia Keys 2009 ”Empire State of Mind” Billboard Hot 100 1 Jay-Z:n kanssa 2009 ”Doesn’t Mean Anything” 2009 ”Try Sleeping with a Broken Heart” 2010 ”Put It in a Love Song” feat. Beyoncé 2010 ”Empire State of Mind [Part II] Broken Down” Britannian singlelista 4 2010 ”Un-Thinkable (I’m Ready)” Billboard Hot R&B;/Hip-Hop Songs 1 2010 ”Wait Til You See My Smile” 2012 ”Girl on Fire” 2012 ”Brand New Me” 2013 ”New Day” 2013 ”Fire We Make” Maxwellin kanssa 2013 ”Tears Always Win” 2019 ”Raise a Man” "Calma" (Alicia Remix) (Pedro Capón & Farrukon kanssa) "Show Me Love" (Miguelin kanssa) 2020 ”Underdog” "Good Job" "Perfect Way to Die" ”So Done” (feat. Khalid) "Love Looks Better" "A Beautiful Noise" (Brandi Carlilen kanssa) "LALA (Unlocked)" (Swae Leen kanssa) Luokka:Alicia Keys Luokka:Diskografiat
Théodore Agrippa d’Aubigné

Théodore Agrippa d’Aubigné (8. helmikuuta 1552 Pons, Ranska − 29. huhtikuuta 1630 Geneve, Sveitsi) oli ranskalainen kirjailija ja aikansa historioitsija, joka kuoli maanpakolaisena. Hän oli maineikas hugenotti. Hänen ystäviään oli Henrik Navarralainen, ja hän oli Madame de Maintenonin isoisä. Pariisin parlamentti määräsi hänen teoksensa Histoire universelle 1550−1601 poltettavaksi. Teos on merkittävä aikalaiskuvaustensa vuoksi. Merkittävin hänen teoksistaan on seitsenosainen runoelma Les Tragiques (1616), jossa hän käsittelee Ranskan tilannetta, uskonvainoja ja Jumalan rangaistuksia. Hän pakeni 1620 Geneveen, jossa hän kuoli.Aubigne, Agrippa d', Tietosanakirja osa 1, palstat 698−699, Tietosanakirja Osakeyhtiö 1909Théodore-Agrippa d'Aubigné Britannica, viitattu 7.2.2024 Aubignén kirjoituksesta "Du devoir des rois et des sujets" on peräisin sanonta "valtio valtiossa". == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1552 syntyneet Luokka:Vuonna 1630 kuolleet
Sanna Keskinen

Sanna Keskinen (s. 1974 Tampere) on suomalainen toimittaja. Hän on toiminut lokakuusta 2023 alkaen Aamulehden päätoimittajana. Vuosina 2020–2023 hän toimi Kalevan päätoimittajana. Hän on työskennellyt myös Oulun kaupungin viestintäjohtajana sekä Raahen Seudun, Raahelaisen ja Kainuun Sanomien päätoimittajana. Keskinen on koulutukseltaan filosofian maisteri. == Lähteet == Luokka:Suomalaiset päätoimittajat Luokka:Vuonna 1974 syntyneet Luokka:Elävät henkilöt
Alexander Clayhills

Alexander Clayhills (1815 – 17. lokakuuta 1894) oli suomalainen Venäjän keisarikunnan armeijassa palvellut kenraaliluutnantti. (Viitattu 14.1.2020) Alexander Clayhillsin isä oli Vehkalahdella syntynyt luutnantti Herman Johan Clayhills ja puoliso Maria Klimova (k. 1860). Clayhills suoritti todennäköisesti Pietarissa sekä insinöörikoulun että yli-insinööriopiston. Hän palveli vuodesta 1850 alikapteenina viimeksi mainitun konduktöörikomppaniassa. Kapteeniksi hänet ylennettiin 1850, majuriksi 1852 ja everstiluutnantiksi 1857. Sotapalveluksesta Clayhills erosi kenraaliluutnanttina.<ref name="kenraalit/> ==Lähteet== Luokka:Suomalaiset kenraalit Luokka:Vuonna 1815 syntyneet Luokka:Vuonna 1894 kuolleet
Alexander Clayhills (1820)

Alexander Clayhills (10. huhtikuuta 1820 Jaroslavl – 31. toukokuuta 1882 Moskova) oli suomalainen Venäjän keisarikunnan armeijassa palvellut kenraalimajuri. (Viitattu 14.1.2020) Alexander Clayhillsin isä oli Vehkalahdella syntynyt valtioneuvos Carl Clayhills. Hän palveli sotilasuransa alussa tykistön tiedusteluprikaatissa. Vuoden 1851 lopussa hänet ylennettiin alikapteeniksi ja siirrettiin 2. tykistödivisioonan 3. reservipatterin päälliköksi. Krimin sodassa Clayhills palveli kesästä 1854 alkaen 6. tykistöprikaatissa. Sodan jälkeen 1856 hänet ylennettiin kapteeniksi ja määrättiin seuraavana vuonna ensin patterin päälliköksi 2. kenttätykistörykmenttiin ja sitten everstiluutnanttina patteriston komentajaksi 3. kenttätykistöprikaatiin. Clayhillsin tiedetään eronneen sotapalveluksesta kenraalimajurina, mutta tarkempia tietoja hänen myöhemmästä sotilasurastaan ei tunneta.<ref name="kenraalit/> ==Lähteet== Luokka:Suomalaiset kenraalit Luokka:Vuonna 1820 syntyneet Luokka:Vuonna 1882 kuolleet
Johan Henrik Clayhills

Johan Henrik Clayhills (27. kesäkuuta 1795 Hamina – 10. heinäkuuta 1891 Pyhtää) oli suomalainen Venäjän keisarikunnan armeijassa palvellut kenraalimajuri. (Viitattu 14.1.2020) Clayhillsin vanhemmat olivat hovineuvos Niclas Clayhills ja Maria Christina Sylvin ja puoliso vuodesta 1830 Natalia Bruun. Clayhills palveli ensin luutnanttina 23. tykistöprikaatissa. Hänet ylennettiin kapteeniksi 1834 ja siirrettiin seuraavana vuonna 10. tykistöprikaatin 2. kevyen patterin päälliköksi. Everstiluutnantiksi hänet ylennettiin 1837. Clayhills määrättiin 11. tykistöprikaatin 3. patterin päälliköksi 1845 ja seuraavan vuoden alusta Venäjän sotaministeriön tykistöosaston päällikön erikoiskäyttöön everstinä. Hän palveli tässä tehtävässä aina vuoteen 1856 asti, jolloin hän erosi sotapalveluksesta kenraalimajurina. Ennen eroamistaan hän oli ollut Krimin sodassa tykistöpatteriston komentaja 1854–1856. Suomessa Clayhills omisti vuodesta 1847 Suur-Ahvenkosken tilan Pyhtäällä ja toimi paikkakunnalla erilaisissa luottamustehtävissä.<ref name="kenraalit/> ==Lähteet== Luokka:Suomalaiset kenraalit Luokka:Vuonna 1795 syntyneet Luokka:Vuonna 1891 kuolleet
Kultasaippuakala

Kultasaippuakala (Aulacocephalus temminckii) on meriahventen (Serranidae) heimoon ja saippuakalojen (Grammistinae) alaheimoon kuuluva trooppisten vesien kalalaji. Se on sukunsa Aulacocephalus ainoa laji. Kultasaippuakala voi saavuttaa korkeintaan 40 senttimetrin pituuden. Sen ihossa on myrkkyä, jota kala tuottaa erityisesti ollessaan peloissaan. Kultasaippuakalaa tavataan infopasifisella merialueella Punaisessamerestä ja Etelä-Afrikasta Japaniin, Australiaan ja Uuteen-Seelantiin asti. Kerran sitä on myös löydetty Rapasta Ranskan Polynesiasta. Se elää luolissa ja halkeamissa kivi- ja koralliriutoilla 20–604 metrin syvyisessä vedessä. Koska laji on yleinen ja laajalle levinnyt, Kansainvälinen luonnonsuojeluliitto IUCN luokittelee sen elinvoimaiseksi lajiksi. == Lähteet == Luokka:Meriahvenet
Ansarilattana

AnsarilattanaHaukisalmi, Voitto: Värysmadot. Teoksessa Haukisalmi, Voitto: Värysmadot, lymyävät lattanat. Teoksessa (Bipalium kewense) on purolattanoihin (Tricladida) kuuluva laakamato. Se on kookas ja väritykseltään huomiota herättävän kelta-mustaraitainen. == Levinneisyys ja elinympäristö == Ansarilattana on kotoisin Kaakkois-Aasiasta, ja sen luonnollinen levinneisyys ulottuu Vietnamin pohjoisosista Kambodžan eteläosiin. Se on kuitenkin levinnyt ihmisen mukana yli 40:een maahan ja saavuttanut kosmopoliittisen levinneisyyden. Leviäminen tapahtuu pääasiassa eksoottisten kasvien ruukuissa, joiden multa sisältää matoja tai niiden kotelokoppia. Luonnossa ansarilattana elää ylänkosademetsissä, mutta vieraslajina sitä tavataan pääasiassa kasvihuoneissa, puutarhoissa, taimitarhoissa, viljelyksillä ja lieroja kasvattavissa viljelylaitoksissa. Suomessa ansarilattanoita on tavattu satunnaisesti kasvihuoneissa. == Elintavat == Ansarilattana elää kosteassa maassa ja käyttää ravinnokseen lieroja. Se tainnuttaa saalinsa lihaksillaan ja myrkyllään. Ansarilattana on yksi harvoista selkärangattomista, jotka erittävät myrkyllistä tetrodotoksiinia. Pohjois-Amerikassa ansarilattana on tuholainen lieroja kasvattavissa viljelylaitoksissa. == Lähteet == Luokka:Purolattanat
Wladimir Clayhills

Wladimir Clayhills (, Vladimir Vasilevitš Kleigels; 12. syyskuuta 1844 Pietari – 1913) oli suomalainen Venäjän keisarikunnan armeijassa palvellut kenraaliluutnantti. (Viitattu 14.1.2020) Clayhillsin vanhemmat olivat everstiluutnantti Basilius Clayhills ja Anna Ivanovna ja puoliso Fanna Evgrafovna (k. 1894). Ratsuväenkenraali Nikolai Clayhills oli hänen veljensä. Wladimir Clayhills opiskeli Paavalin kadettikoulussa Pietarissa, mistä hänet siirrettiin Mihailovin tykistöakatemiaan. Hän valmistui sieltä 1863, jolloin hänet ylennettiin aliluutnantiksi kenttätykistöön. Luutnantiksi Clayhills ylennettiin 1865 ja alikapteeniksi 1868. Hän suoritti 1870–1872 Nikolain insinööriakatemian kurssin Pietarissa, minkä jälkeen hänet ylennettiin kapteeniksi. Everstiluutnantti Clayhillsistä tuli 1884 ja 1886 hänet määrättiin esikuntaupseeriksi Pietarin insinöörialueen hallinnon esikuntaan. Ylennyksen everstiksi hän sai 1888. Clayhills siirrettiin Novgorodin insinöörialueen päälliköksi 1892 ja edelleen 1897 Pietarin linnoitushallinnon päälliköksi. Kenraalimajuri hänestä tuli 1900 ja eron sotapalveluksesta hän sai 1905 kenraaliluutnanttina.<ref name="kenraalit/> ==Lähteet== Luokka:Suomalaiset kenraalit Luokka:Vuonna 1844 syntyneet Luokka:Vuonna 1913 kuolleet
Nikolai Clayhills

Nikolai Clayhills (; 25. marraskuuta 1850 Pietari – 4. elokuuta 1916 Joutseno) oli suomalainen Venäjän keisarikunnan armeijassa palvellut ratsuväenkenraali. (Viitattu 14.1.2020) Clayhillsin vanhemmat olivat everstiluutnantti Basilius Clayhills ja Anna Ivanovna. Kenraaliluutnantti Wladimir Clayhills oli hänen veljensä ja Catherine Teleschow hänen puolisonsa. Nikolai Clayhills opiskeli sekä 2. sotaopistossa että Paavalin kadettikoulussa Pietarissa ja vielä Nikolain ratsuväkiopistossa. Sieltä valmistuttuaan hänet ylennettiin kornetiksi 1868 ja määrättiin 9. rakuunarykmenttiin. Keisarin sivusadjutantti hänestä tuli 1878 ja Varsovan ylipoliisimestari 1888. Kenraalimajuriksi Clayhills ylennettiin 1892. Hän toimi Pietarin kaupungin prefektinä 1895–1903 ja Kiovan, Volynian ja Podolian kenraalikuvernöörinä 1903–1905. Kenraaliluutnantiksi Clayhills ylennettiin 1899 ja ratsuväenkenraaliksi 1905, jolloin hän erosi sotapalveluksesta. Hän sai vielä reservissä 1910 ylennyksen keisarin kenraaliadjutantiksi.<ref name="kenraalit/> ==Lähteet== ==Aiheesta muualla== Luokka:Suomalaiset kenraalit Luokka:Venäläiset kenraalit Luokka:Pietarinsuomalaiset henkilöt Luokka:Vuonna 1850 syntyneet Luokka:Vuonna 1916 kuolleet
Petter Edvard Ervast

Petter Edvard Ervast (13. maaliskuuta 1841 Raahe – 30. joulukuuta 1899 Helsinki) oli suomalainen kollegiasessori, tilastotieteilijä, suomentaja ja valtiopäivämies. Ervastin vanhemmat olivat piirilääkäri Petter Ervast ja Augusta Wilhelmina Basilier. Hän valmistui ylioppilaaksi Kuopion kimnaasista vuonna 1858 ja filosofian kandidaatiksi ja maisteriksi yliopiston historiallis-kielitieteellisestä tiedekunnasta vuonna 1869. Ylioppilaana Ervast työskenteli Suomen Julkisia Sanomia -lehden toimituksessa ja vuosien 1863–1864 valtiopäivien kielenkääntäjänä.Mela, Aimo: Pekka Ervast (1956), s. 9 Valmistuttuaan yliopistosta Ervast työskenteli aluksi tilastollisessa toimistossa ja siirtyi vuonna 1872 Rautatiehallituksen vastaperustetun tilastokonttorin johtajaksi. Hän hoiti johtajan virkaa vuoteen 1897 asti. Virkojensa ohella Ervast oli suomentamassa ja toimittamassa Svenskt-finskt Handelslexikon -sanakirjaa, tilastollisen toimiston johtajan K. E. F. Ignatiuksen Storfurstendömet Finland -teosta, Kirjallista Kuukauslehteä ja Suomen valtiokalenteria. Vuosien 1882, 1885 ja 1888 valtiopäivillä Ervast edusti Kajaanin kaupunkia porvarissäädyssä. Valtiopäivillä hän teki aloitteita Kajaanin reaalilyseon laajentamisesta ja Kajaaninjoen kanavoittamisesta. Yhteiskunnalliselta ajattelultaan hän oli fennomaani. Ervastin puoliso oli vuodesta 1874 Hilma Natalia Törnroos. Ervastin poika Pekka Ervast (1875–1934) oli tunnettu okkultisti ja teosofi. ==Lähteet== Luokka:Suomalaiset tilastotieteilijät Luokka:Suomentajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1841 syntyneet Luokka:Vuonna 1899 kuolleet